ธ.กรุงเทพคาดปี’58 ศก.ดีหนี้เสียทรงตัว
แบงก์กรุงเทพคาดเอ็นพีแอลปีหน้าทรงตัว หลังจากการเมืองนิ่ง เศรษฐกิจเริ่มดี
29 ต.ค. 2565

แบงก์กรุงเทพคาดเอ็นพีแอลปีหน้าทรงตัว หลังจากการเมืองนิ่ง เศรษฐกิจเริ่มดี 
นายสุวรรณ แทนสถิตย์ กรรมการรองผู้จัดการใหญ่ ธนาคารกรุงเทพ เปิดเผยว่า แนวโน้มของหนี้ที่ไม่ก่อให้เกิดรายได้ (เอ็นพีแอล) ของธนาคารในปี 2558 น่าจะทรงตัวที่ 2% ของยอดสินเชื่อคงค้าง ไม่เปลี่ยนแปลงมากนัก เนื่องจากเศรษฐกิจจะขยายตัวไม่สูงมาก 4% แม้จะทำให้สินเชื่อโตไม่มาก แต่ไม่แย่ถึงขั้นทำให้เอ็นพีแอลของธนาคารเพิ่มขึ้น
อย่างไรก็ดี ปีหน้าที่เศรษฐกิจดีขึ้น บวกกับสถานการณ์ทางการเมืองนิ่ง จะทำให้ความมั่นใจของนักธุรกิจดีขึ้น ถ้านิ่งได้เรื่อยๆ เศรษฐกิจจะค่อยๆ ดีขึ้นไปอีก เมื่อบวกกับราคาน้ำมันที่ลดลงจะส่งผลดีต่อเศรษฐกิจไทยมากขึ้น เพราะทำให้กำไรของผู้ประกอบการเพิ่มขึ้น แม้จะทำราคาสินค้าเกษตรลดลงบ้าง แต่โดยภาพรวมราคาน้ำมันลดลงส่งผลดีต่อเศรษฐกิจมากกว่า
นายโฆสิต ปั้นเปี่ยมรัษฎ์ ประธานกรรมการบริหาร ธนาคารกรุงเทพ กล่าวว่า ราคาน้ำมันที่ลดลงจะทำให้ราคาสินค้าเกษตรลดตาม แต่ลูกค้าเอสเอ็มอีด้านธุรกิจการเกษตรได้รับผลกระทบไม่มากนัก เพราะส่วนใหญ่เป็นลูกค้ากลุ่มที่มีศักยภาพ